আর মাত্র কয়েকটা দিন। তার পরই এক বছরে পা দেবে তৈমুর আলি খান। ওই বিশেষ দিনটি নিয়ে আলাদা করে পরিকল্পনা করেছেন সইফ ও করিনা। কিন্তু ছেলের জন্য ক্রিসমাস নিয়েও আলাদা প্ল্যান রয়েছে এই দম্পতির। সইফ নিজে ক্রিসমাস ক্যারল শুনতে খুব ভালবাসেন। তিনি মনে করেন, তাঁর ছেলেরও তা ভাল লাগবে। ফলে ক্রিসমাসের দিন বাড়িতে ক্যারলেরও আয়োজন করেছেন সইফ। এ ছাড়াও বিশেষ ডিনারের ব্যবস্থা করেছেন অভিনেতা। করিনা আগেই জানিয়েছিলেন, তৈমুরের জন্মদিনে পার্টি করবেন না তাঁরা। বলিউডেরও কাউকে আমন্ত্রণ জানাননি। বরং পরিবারের সকলের সঙ্গে যাতে তৈমুর প্রথম জন্মদিন কাটাতে পারে সেই আয়োজনই করছেন নায়িকা। সে কারণেই ক্রিসমাসে তিনি বড় পার্টি দিতে পারেন বলে মনে করছেন বলিউডের একটা বড় অংশ।